DA: 'Eskom vra kwytskelding vir sy kernkragtender' | Netwerk24
18 Augustus 14:39
Polisie gryp bestuurder van bussie ná rooftog in PE
Oplettende polisiemanne het kort nadat ’n Pick n Pay-supermark Vrydagoggend in Linton Grange, Port Elizabeth, beroof is die wegkomvoertuig wat vermoedelik in die rooftog gebruik is, by ’n vulstasie in Sentraal gesien en die bestuurder in hegtenis gen
Lyk uit kattebak in bosse langs pad gegooi
Die lyk van ’n onbekende man is Donderdagmiddag in die bosse langs Ou Uitenhage-weg in Port Elizabeth gevind nadat ’n getuie glo kort ná 16:30 gesien het hoe ’n man langs die pad stilhou en iets uit sy motor laai.
Brian Wainstein, wat as die sogenaamde koning van steroïede bekend gestaan het, is Donderdagaand in sy huis in Constantia, Kaapstad, vermoor.
Steyn teken by Titans
Die Protea-sneltrein Dale Steyn gaan sy krieket in die komende seisoen vir die Titans, sy voormalige span, speel.
Wayde klaar met dubbele aanslagte
Wayde van Niekerk sal nie weer aan meer as een item op ’n wêreldbyeenkoms deelneem nie.
Bulle moet groeipyne blitsig afskud
Onoortreflike verdediging sal sonder uitsondering altyd die hoeksteen van ’n kampioenspan wees.
Rentekoers kan gou verder daal
Nóg ’n verlaging in die rentekoers is dalk net om die draai.
Banke juig oor Gupta-uitspraak
Dit bevestig dat die regering nie mag inmeng tussen banke en sy kliënte nie, sê die Bankvereniging.
Só word ’n Krugerrand gemaak
Netwerk24 het Rand Refinery in Germiston, Johannesburg, vandeesweek besoek om te sien hoe ’n Krugerrand gemaak word.
DA: 'Eskom vra kwytskelding vir sy kernkragtender'
20 April 2017 14:27
Die DA beweer Eskom het by die nasionale tesourie se verkrygingshoof aansoek gedoen om van sekere verkrygingsprosedures kwytgeskeld te word om sy kernkragtender te versnel.
Gordon Mackay, DA-woordvoerder oor energie, sê sy party het betroubaar verneem dat Eskom gevra het om kwytgeskeld te word van die standaard vir infrastruktuurverkryging en leweringsbestuur (SIPDM) – ’n voorgeskrewe standaardprosedure vir verkrygings deur die staat.
Mackay sê dit is ’n poging om die kernkragbouprogram te versnel, maar “om oorhaastig deur die verkrygingsproses te jaag, is eenvoudig onaanvaarbaar en die DA sal enige poging om dit te doen, teenstaan”.
Volgens hom gaan die DA parlementêre vrae rig om te bevestig of Eskom wel vir kwytskelding gevra het, om vas te stel presies wat die aard van die kwytskelding is en om te vra of die aansoek toegestaan is en, indien wel, op watter grondslag.
Die DA wil ook ’n aansoek ingevolge die Wet op die Bevordering van Toegang tot Inligting (Paia) indien om afskrifte te kry van al die relevante korrespondensie tussen Eskom en die verkrygingshoof rakende die aansoek.
Volgens die DA se bronne blyk dit Eskom wil kwytskelding hê van die vereiste om ’n volledige lewensvatbaarheidsraming vir sy voorgestelde kernkragbouprogram te voorsien.
Ten tyde van publikasie het Eskom nog nie op navrae gereageer nie.
Die SIPDM spruit uit aanbevelings deur die Nasionale Beplanningskommissie en is ’n instruksie ingevolge art. 76 van die Wet op die Bestuur van Openbare Finansies, blyk uit ’n dokument van die tesourie.
Dit is van toepassing op alle nasionale en provinsiale staatsdepartemente, enige openbare onderneming wat in bylae 1, 2 en 3 van die wet genoem word en enige staatsonderneming wat infrastruktuurprojekte namens ’n ander staatsonderneming aanpak.
Dis daarop gemik om seker te maak die voorsieningsketting vir die verkryging en lewering van infrastruktuurprojekte bied waarde vir geld en goeie diens.
Franse mik vir kernkragtender met oorname
Eskom vra kernvoorstelle reeds in Junie